Carlos Valderrama

Karlosas Albertas Valderama Palasijus (, g. 1961 m. rugsėjo 2 d.) – buvęs Kolumbijos futbolininkas, saugas.

Karjera 
Kitados buvo vienas geriausių Kolumbijos ir visos Pietų Amerikos futbolininkų, pasižymėjęs kūrybišku, technišku žaidimu. Jis buvo 2 kartus išrinktas geriausiu Pietų Amerikos futbolininku ir įtrauktas į FIFA šimtmečio geriausių žaidėjų sąrašą.

Karjerą pradėjo Kolumbijos klubuose, 1988 m. persikėlė į Europą – rungtyniavo Prancūzijoje, Ispanijoje, su „Montpellier HSC“ klubu laimėjo Prancūzijos taurę. 

1992 m. Valderama grįžo į Ameriką ir rungtyniavo Kolumbijos ir JAV futbolo klubuose.

Su Kolumbijos rinktine Karlosas Valderama dalyvavo 3 pasaulio ir 5 Pietų Amerikos čempionatuose. Ypač ryškiai saugas žaidė 1990 m. pasaulio čempionate Italijoje. Baigęs karjerą rinktinėje 1998 m., Karlosas Valderama su 111 rungtynių pasiliko daugiausiai Kolumbijos rinktinę atstovavęs žaidėjas.

2006 m. žaidėjui gimtajame Santa Martos mieste pastatytas paminklas. 2007 m. kurį laiką buvo „Atlético Junior“ komandos trenerio padėjėju.

Laimėjimai

Komandiniai 
Montpellier HSC
 Prancūzijos futbolo taurė: 1990

Atletico Junior
 Kolumbijos futbolo čempionatas: 1993, 1995

Tampa Bay Mutiny
 MLS sirgalių taurė: 1996

Asmeniniai 
 Copa América MVP: 1987
 Pietų Amerikos metų futbolininkas: 1987, 1993
 MLS geriausia vienuolikė: 1996
 MLS MVP: 1996
 World Soccer 100 geriausių visų laikų futbolininkų: 1999
 Kolumbijos šimtmečio žaidėjas: 1999
 FIFA 100: 2004
 Auksinis batelis: 2013, kaip legendinam žadėjui

Dalyvavimas čempionatuose 

|}

Šaltiniai 

Kolumbijos futbolininkai